tartuNLP/wikipedia-smugri-20251201 huggingface dataset:
Yhdysvaltalainen sukellusvene NR-1

NR-1 oli 1969-2008 Yhdysvaltain laivaston käytössä ollut ydinkäyttöinen pienoissukellusvene, joka oli suunniteltu niin meritieteelliseen tutkimukseen kuin hylkyjen pelastamiseen. 
Valmistus.
Amiraali Hyman G. Rickover ajaman hankkeen pohjalta suunniteltu alus tilattiin General Dynamics Electric Boatilta Grotonista, joka sijaitsee Connecticutissa. Rickover nimesi aluksen johtamansa yksikön "Naval Reactors divisionin" mukaan.
Aluksen pituus oli 45 metriä ja painerungon pituus 29,3 metriä. Alus oli varustettu pyörillä tukemaan pohjassa liikkumista ja siinä oli keulassa manipulaattori. Keulassa ja perässä oli kahdet tunnelipotkurit ristiin asennettuina siten, että niillä pystyttiin paitsi säätämään sukellussyvyttä niin myös kääntämään alusta paikoillaan että siirtämään sivusuunnassa. Aluksessa oli 12 hengen miehistö, jolla se pystyi maksimissaan 30 päivän sukellukseen. Maksimi sukellussyvyys oli noin 900 metriä. Hitaan 4 solmun matkanopeuden vuoksi alus tarvitsi hinaus- ja huoltolaivan.
Palvelus.
Aluksen kotisatamana oli Naval Submarine Base New London.
Aluksen ensimmäinen tehtävä oli Azoreilla, jossa sukellusveneille vaaraa aiheuttivat merenalaiset tulivuoret. Tulivuorten meteli häiritsi kaikuluotainten käyttöä. NR-1 avusti NATOa pystyttämään radiomajakoita helpottamaan sukellusveneiden navigointia ja kommunikointia.
Vuonna 1986 "NR-1" osallistui avaruussukkula Challengerin onnettomuuden hylyn osien etsimiseen.
Sotāpanna

Sotāpanna (paali) buddhalaisuudessa on käännettynä "virtaan saapuva" tai "virran voittaja", joka on saavuttanut ensimmäisen neljästä valaistumisen asteesta. Sotāpannaa seuraa Buddhan opetuksen mukaan kolme valaistumisen vaihetta: Sakadāgāmi (kerran palaava), Anāgāmi (ei-palaava), ja Arahant (täysin vapautunut).
Yhdysvaltain kauppaedustaja

Yhdysvaltain kauppaedustaja on ministeriin rinnastettava korkea virkamies Yhdysvaltojen hallinnossa. Hän toimii presidentin pääasiallisena neuvonantajana, neuvottelijana ja tiedottajana kauppakysymyksissä ja johtaa Yhdysvaltain kauppaedustajan toimistoa ().
Yhdysvaltain kauppaedustajan toimisto vastaa Yhdysvaltojen kansainväliseen kauppaan ja sijoituksiin liittyvän politiikan kehittämisestä ja koordinoinnista sekä valvoo neuvotteluja muiden maiden kanssa.
USTR on osa presidentin toimeenpanovirastoa. USTR koordinoi virastojen välisen rakenteen kautta kauppapolitiikkaa, ratkaisee erimielisyyksiä ja valmistelee asioita presidentin päätettäväksi. Kauppaedustaja toimii myös Overseas Private Investment Corporationin (OPIC) hallituksen varapuheenjohtajana, on Millennium Challenge Corporationin hallituksessa, on Export-Import Bankin hallituksen äänioikeutettu jäsen ja Kansainvälisen raha- ja rahoituspolitiikan kansallisen neuvoa-antavan toimikunnan jäsen.
Vili Lehdonvirta

Vili Lehdonvirta (s. 1980 Espoo) on suomalainen taloussosiologi ja professori.
Lehdonvirta opiskeli Teknillisessä korkeakoulussa pääaineena informaatioverkostoja ja sivuaineena tietotekniikkaoikeutta. Hän valmistui diplomi-insinööriksi vuonna 2005. Lehdonvirta julkaisi ensimmäisen tieteellisen artikkelinsa vuonna 2004. Sen aiheena olivat Euroopan unionin tietosuojalainsäädännön vaikutukset kansainväliseen dataliikenteeseen. Lehdonvirta väitteli taloussosiologiassa tohtoriksi Turun kauppakorkeakoulusta vuonna 2009. Hänet nimitettiin Turun yliopiston dosentiksi vuonna 2010. Hän työskenteli tutkijatohtorina Tokiossa ja Lontoossa. Lehdonvirta aloitti työskentelyn Oxfordin yliopiston Internet-instituutissa vuonna 2013. Hänestä tuli vuonna 2020 sen taloussosiologian ja digitaalisen sosiaalitutkimuksen professori. Lehdonvirta johti vuosina 2015–2021 Euroopan tiedeneuvoston rahoittamaa iLabour-tutkimushanketta. Hän toimitti "Policy &amp; Internet" -lehteä vuosina 2013–2018.
Lehdonvirrasta tuli sittemmin Aalto-yliopiston teknologiapolitiikan professori. Hän kuitenkin jatkoi puolikkaalla työajalla toimintaansa Oxfordin Internet-instituutissa. Lehdonvirta on tutkinut politiikan ja teknologiayritysten vuorovaikutuksen vaikutusta internetin maantieteeseen sekä digitaalisten markkinoiden ja alustojen keskittymistä teknologian alan suuryhtiöille. Hän on julkaissut kirjat "Cloud Empires: How digital platforms are overtaking the state and how we can regain control" ja "Virtual Economies: Design and analysis". Lehdonvirta on toiminut neuvonantajana Euroopan komissiolle ja Maailmanpankille.
"The New Yorker" väitti Lehdonvirtaa vuonna 2011 yhdeksi mahdollisista ehdokkaista bitcoinin keksineeksi Satoshi Nakamoto -nimimerkillä tunnetuksi henkilöksi.
Veikkausliigan kuukauden pelaaja

Veikkausliigan kuukauden pelaaja on Suomen jalkapallon pääsarjan Veikkausliigassa kuukausittain jaettava palkinto. Kuukauden pelaajan palkinto myönnetään kuukauden parhaalle pelaajalle. Palkinnon myöntää Veikkausliiga.
Tokion luonnontieteiden yliopisto

Tokion luonnontieteiden yliopisto (), epävirallisesti tunnettu nimillä Rikadai (理科大) tai yksinkertaisesti Ridai (理大), on yksityinen tutkimusyliopisto, joka sijaitsee Shinjukussa, Tokiossa, Japanissa.
Historia.
Tokion luonnontieteiden yliopisto perustettiin vuonna 1881 nimellä Tokion fysiikan akatemia, ja sen perustivat 21 Tokion yliopisto luonnontieteiden tiedekunnan fysiikan laitoksen valmistunutta opiskelijaa. Vuonna 1883 se nimettiin uudelleen Tokion tiedekorkeakouluksi, ja vuonna 1949 se saavutti yliopistostatuksen ja sai nimekseen Tokion luonnontieteiden yliopisto.
Japanilaisen kirjailijan Sōseki Natsume romaanin Botchan päähenkilö on valmistunut Tokion luonnontieteiden yliopisto.
Vuoteen 2016 mennessä Tokion luonnontieteiden yliopisto on ainoa yksityinen yliopisto Japanissa, joka on tuottanut Nobelin palkinnon voittajan, ja ainoa yksityinen yliopisto Aasiassa, joka on tuottanut Nobelin palkinnon voittajia luonnontieteiden alalla.
Kampukset.
Tokion luonnontieteiden yliopisto pääkampus sijaitsee Shinjuku Kagurazaka-alueella. Lähin juna-asema on Iidabashin asema.
Pääkampuksen lisäksi Shinjukussa yliopistolla on muita kampuksia eri puolilla maata:
Luolahämähäkit

Luolahämähäkit ("Nesticidae") on hämähäkkien heimo.
Heimoon kuuluu noin 290 lajia, jotka jaetaan 16 sukuun.
Aikuiset luolahämähäkit ovat 3–6 mm pitkiä. Niiden jalat ovat keskipitkät tai selvästi pitkät. Kahdeksan silmää sijaitsevat kahdessa vaakasuorassa rivissä. Verkot ovat vaakasuorassa ja ne rakennetaan varjoisiin paikkoihin kuten luoliin tai kellareihin.
Suomessa on tavattu yksi tähän heimoon kuuluva laji, euroluolakki ("Nesticus cellulanus").
Bastuträsk

Bastuträsk on taajama Norsjön kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 329 asukasta.
Talohämähäkit

Talohämähäkit ("Oecobiidae") on hämähäkkien heimo.
Heimossa on 19 lajia, jotka on jaettu kahteen sukuun, Oecobius ja Uroctea.
Suomessa on tavattu 14 kertaa edustajia yhdestä tähän heimoon kuuluvasta lajista, hyrrätalokki "Oecobius navus".
Alsterbro

Alsterbro on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 419 asukasta vuoden 2023 lopussa.
Örsjö

Örsjö on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 379 asukasta vuoden 2023 lopussa.
Kristvallabrunn

Kristvallabrunn on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 213 asukasta vuoden 2023 lopussa.
Flygsfors

Flygsfors on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 206 asukasta vuoden 2023 lopussa.
Ilveshämähäkit

Ilveshämähäkit ("Oxyopidae") on hämähäkkien heimo. Siihen kuuluu yli 500 lajia, jotka on jaettu yhdeksään sukuun.
Monet ilveshämähäkit eivät rakenna verkkoja, vaan vaanivat ja tarvittaessa juoksevat saaliinsa perässä tai hyppäävät sen kimppuun. Heimon nimi tuleekin ilvestä muistuttavasta ketterästä saalistusliikehdinnästä.
Suomessa on tavattu yli 200 kertaa edustajia yhdestä tähän heimoon kuuluvasta lajista, ilvespompukki
"Oxyopes ramosus".
Bäckebo

Bäckebo on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 232 asukasta vuoden 2023 lopussa.
Niklas Engdahl

Niklas Sven Jan Engdahl (s. 9. syyskuuta 1974 Tukholma) on ruotsalainen näyttelijä.
Nopsahämähäkit

Nopsahämähäkit ("Philodromidae") on hämähäkkien heimo. Nopsahämähäkit jaetaan 30 sukuun.
Suomessa on tavattu edustajia viidestätoista tähän heimoon kuuluvasta lajista.
Torvihämähäkit

Torvihämähäkit ("Segestriidae") on hämähäkkien heimo. Torvihämähäkit jaetaan viiteen sukuun.
Aikuiset torvihämähäkit ovat 6–22 mm pitkiä, niiden jalat ovat lyhyet tai keskipitkät (alle kaksi kertaa vartalon pituus); silmiä on kuusi.
Torvihämähäkit rakentavat seitistä torvimaisen putken seinänrakoon, kaarnankoloon tai kivien alle. Ne vaanivat väijymässä saalistaan (putkesta lähtevät langat toimivat laukaisulankoina ohi kulkeville hyönteisille ja varoittavat vaanivaa hämähäkkiä).
Suomessa on tavattu lähes 200 kertaa tähän heimoon kuuluvaa pahtatorvikki-lajia ("Segestria senoculata").
Lennart Jähkel

Carl Gustav Lennart Jähkel (s. 27. syyskuuta 1956 Piitime) on ruotsalainen näyttelijä. Hän opiskeli Malmön näyttämökoulussa 1979–1982 ja on sen jälkeen työskennellyt teattereissa ympäri Ruotsia, vuodesta 1996 pääosin Tukholman kaupunginteatterissa. Suurelle yleisölle hän tuli tutuksi televisiosarjasta "Goda grannar" (1987). Lisäksi hänet tunnetaan muun muassa komediasarjoista "C/o Segemyhr" (1998–2004) ja "Pistvakt" (1998–2000). Vuonna 1996 Jähkel sai parhaan miessivuosan Guldbaggen elokuvasta "Metsästäjät".
Antti Ruusuvuori

Antti Ruusuvuori on suomalainen elokuvaaja. Hän on työskennellyt laajasti elokuvien, televisiosarjojen ja videotaiteen parissa. Ruusuvuori hallitsee myös steadicamin käytön ja hyödyntää sitä omissa töissään, minkä lisäksi hän on toiminut steadicam-operaattorina monessa suomalaisessa elokuvassa.
Antti Ruusuvuori aloitti uransa elokuva-alalla vuonna 1998 valoharjoittelijana elokuvassa "Poika ja ilves". Tämän jälkeen hän työskenteli kymmenen vuotta kamera-assistenttina ja siirtyi itsenäiseksi elokuvaajaksi vuonna 2008.
Ruusuvuori työskenteli ohjaaja Tuukka Temosen kanssa elokuvassa "Meduusalla ei ole sydäntä" (2025). Elokuvan yhdessä pääosassa esiintynyt Konsta Hietanen liittyy myös Ruusuvuoren uran alkuvaiheisiin, sillä molemmat aloittivat uransa "Poika ja ilves" -elokuvan kuvauksissa.
Hänen työtään on nähty myös kansainvälisissä yhteyksissä, kuten videotaiteilija Eija-Liisa Ahtilan teoksissa. Ruusuvuoren yhteistyö videotaiteilija Eija-Liisa Ahtilan kanssa on ollut merkittävää ja monipuolista. Heidän yhteistyönsä alkoi Ruusuvuoren toimiessa kamera-assistenttina Ahtilan lyhytelokuvassa "Missä on missä" (2009). Tämän jälkeen hän toimi B-kuvaajana teoksessa "Marian ilmestys" (2010). Viimeisimpänä yhteistyönään Ruusuvuori toimi pääkuvaajana Ahtilan teoksessa "Heijastus metsästä" (2024), joka on kahdeksankanavainen installaatio, tutkielma metsän tilallisuudesta ja elollisten yhteiselosta.
Lähteet.
https://kinotavast.net/2024/08/08/kuvaaja-antti-ruusuvuori-haluaa-olla-mukava-tyokaveri/
https://www.imdb.com/name/nm0752228/
https://serlachius.fi/eija-liisa-ahtila-heijastus-metsasta/
Louhikkohämähäkit

 
Louhikkohämähäkit ("Titanoecidae") on hämähäkkien heimo. Se jaetaan viiteen sukuun.
Suomessa on tavattu yhteensä 36 kertaa edustajia kahdesta tähän heimoon kuuluvasta lajista, lumilouhikki
"Titanoeca nivalis" ja paahdelouhikki "Titanoeca spominima".
Norges offisers- og spesialistforbund

Norges offisers- og spesialistforbund (lyh. NOF) on norjalainen armeijan päällystön ja sotilasasiantuntijoiden ammattiliitto. Se perustettiin vuonna 1896. Liitolla oli noin 6 000 jäsentä vuonna 2021. NOF kuuluu keskusjärjestö Landsorganisasjoneniin.
Kenraaliharjoitus (elokuva)

Kenraaliharjoitus on maaliskuussa 2025 ensi-iltansa saanut Paula Korvan käsikirjoittama ja ohjaama suomalainen draamakomediaelokuva. Elokuva perustuu Anna-Leena Härkösen samannimiseen romaaniin. "Kenraaliharjoitus" on Korvan pitkän elokuvan esikoisohjaus. Elokuvan päärooleissa ovat Iina Kuustonen, Laura Malmivaara ja Riku Nieminen.
Elokuva on draamakomedia rakkauden monimutkaisuudesta ja keski-iän kriiseistä. Jane on matkatoimistovirkailija, joka pitää suhdettaan näyttelijämieheensä vahvana ja vakaana, minkä vuoksi hän järkyttyy, kun mies ehdottaa suhteen avaamista uusille ihmisille. Pelastaakseen parisuhteen Jane suostuu Isle of Lust -nimisiin luovan luokan seksibileisiin.
Elokuvan tuottaa Marko Talli Yellow Film &amp; TV:stä. Elokuvan levittää elokuvateattereihin Nelonen Media. Rahoitusvaiheessa elokuvan ohjaaja Paula Korva ja tuottaja Marko Talli voittivat Finnish Film Affairin pitchauskilpailun. Elokuvan työnimi oli tuolloin "Juokse lempesi edestä".
"Kenraaliharjoitus " sai maailmanensi-iltansa Göterborgin elokuvajuhlilla 30. tammikuuta 2025.
Kenraaliharjoituksen kansainvälisestä myynnistä vastaa tanskalainen LevelK. Elokuvan englanninkielinen nimi on Sudden Outbursts of Emotions.
WR 140

WR 140 on kirkas Wolf-Rayet-tähti, joka on osa SBC9 1232 kaksoistähti -järjestelmää. Järjestelmä sijaitsee Joutsen tähdistössä ja on taivaalla Denebin, Gamma Cygnin ja Delta Cygnin muodostaman kolmion keskellä. WR 140 on järjestelmänsä kaksoistähdistä toissijainen tähti ja järjestelmän ensisijainen tähti on kehittyneen spektriluokan O4-O5 tähti, joka on todennäköisimmin jättiläistähti tai ylijättiäinen. 
Ominaisuudet.
WR 140 on luonnehdittu pohjoisen pallonpuoliskon kirkkaimmaksi Wolf-Rayet-tähdeksi, vaikka myös Joutsen tähdistön WR 133 on verrattain kirkas. Wolf-Rayet-tähdet ovat kaksoistähti-järjestelmän tähdistä kevyempiä ja himmeämpiä järjestelmän ensisijaiseen tähteen nähden, tästä syystä niitä pidetään tähtijärjestelmän toissijaisina tähtinä, vaikka ne hallitsevat spektriä leveillä emissioviivoillaan.
WR 140 on luokiteltu muuttuvaksi tähdeksi ja se on listattu yleisten muuttuvien tähtien luetteloon nimellä V1687 Cyg. WR 140 visuaalinen kirkkaus vaihtelee vain hyvin vähän.
Tutkimus.
WR 140 kohdistuva kiinnostus johtuu pääasiassa infrapunavalon vaihteluun tähden kiertoradalla, ja sitä tutkitaan laajasti sen jaksoittain vapauttaman, tähtituulina purkautuvan, avaruuspölyn vuoksi. Tähteä pidetään prototyyppinä tähtien kohtaamisen myötä syntyvän tähtituulen muodostamiselle.
Tähtituuli muodostuu WR 140 osuessa kiertoradallaan jäjrestelmän ensisijaisen tähden läheisyyteen, joka johtaa kiihtyvään vauhtiin ja tähden äkilliseen kääntymisen massiivisen objektin ympärillä, tämän myötä WR 140 uloimmasta kerroksesta irtoaa kerros, joka purkautuu tähtituulena avaruuteen.
James Webb -avaruusteleskoopin WR 140:sta ja sen tuottamasta tähtituulesta tekemien havaintojen myötä tutkijat ovat saaneet parempaa käsitystä siitä miten elämälle tarpeelliset alkuaineet, kuten hiili, on levinnyt maailmankaikkeudessa.
Gävlen teatteri

Gävlen teatteri () on Ruotsin Gävlessä sijaitseva vuonna 1878 valmistunut teatteri. Pariisin Palais Garnierista vaikutteita saaneen rakennuksen suunnitteli Axel Fredrik Nyström.
Kush Maini

Kush Maini (; s. 22. syyskuuta 2000 Bangalore) on intialainen autourheilija, joka kilpailee tällä hetkellä FIA Formula 2 Championship -mestaruussarjassa. Hän on Arjun Mainin nuorempi veli.
Maini on kuulunut Alpine Academy ohjelmaan vuodesta 2023 alkaen. Mainin mentorina toimii myös kaksinkertainen Formula 1 -maailmanmestari Mika Häkkinen.
Ura.
Maini aloitti kilpauransa Italian Formula 4 -sarjassa vuonna 2016. Seuraavana vuonna Maini sijoittui sarjan loppupisteissä kahdeksanneksi. Hän ajoi samaisena vuonna kolme kilpailua ADAC Formula 4 -sarjassa.
Vuonna 2018 Maini siirtyi Englannin BRDC Formula 3 -sarjaan saavuttaen yhden voiton, kaksi paalupaikkaa ja yhteensä kahdeksan palkintosijoitusta sijoittuen sarjassa kolmanneksi. Vuonna 2019 Maini ajoi Formula Renault Eurocup -sarjassa sijoittuen kuudenneksi. Vuonna 2020 Maini palasi BRDC Formula 3 -sarjaan ja sijoittui sarjan toiseksi.
Vuonna 2021 Maini ajoi F3 Asian Championship -sarjassa, jossa hän saavutti yhden palkintosijan ja sijoittui 11:nneksi sarjataulukossa.
Vuonna 2022 Maini siirtyi FIA Formula 3 Championship -sarjaan. Seuraavana vuonna hän siirtyi FIA Formula 2 Championship -sarjaan ajaen Campos Racingillä. Vuonna 2024 Maini jatkoi F2-sarjassa ottaen yhden voiton Unkarin osakilpailusta. Vuonna 2025 Maini ajaa kolmannen kautensa F2-sarjassa DAMSilla.
Kaudella 2023–24 Maini kiinnitettiin Formula E -sarjan Mahindra Racingin varakuljettajaksi.
Ajahn Chah

Ajahn Chah (17. kesäkuuta 1918 16. tammikuuta 1992) oli thaimaalainen buddhalainen munkki. Hän oli vaikutusvaltainen "Buddhadhamman" opettaja ja kahden suuren thaimaalaisen metsäperinteen luostarin perustaja.
Häntä kunnioitettiin ja rakastettiin omassa maassaan suuren viisauden miehenä, ja hän oli myös keskeisessä asemassa theravada-buddhalaisuuden perustamisessa länteen (hän perusti "Cittavekan" luostarin Yhdistyneeseen kuningaskuntaan - luostari tunnetaan yleisesti nimellä Chithurstin buddhalaisluostari). Ajahn Chahin metsätraditio on levinnyt kaikkialle Eurooppaan, Yhdysvaltoihin ja Britannian kansainyhteisöön. Ajahn Chahin dhammapuheet on äänitetty, litteroitu ja käännetty useille kielille.
Yli miljoona ihmistä, mukaan lukien Thaimaan kuninkaallinen perhe, osallistui Ajahn Chahin hautajaisiin tammikuussa 1993 joka pidettiin vuosi hänen kuolemansa jälkeen, koska "satojen tuhansien ihmisten odotettiin osallistuvan". Hän jätti jälkeensä perinnön dhamma-keskusteluja, opiskelijoita ja luostareita.
Nick Szabo

Nick Szabo on yhdysvaltalainen tietojenkäsittelytieteilijä, kryptografi ja juristi, joka vaikutti merkittävästi lohkoketjuteknologian kehittämiseen 1990-luvulla.
Szabo valmistui tietojenkäsittelytieteen opinnoistaan Washingtonin yliopistosta vuonna 1989. Hän väitteli oikeustieteen tohtoriksi George Washingtonin yliopiston lakikoulusta. Szabo lanseerasi 1990-luvulla älysopimuksen käsitteen. Vuonna 1998 hän ehdotti uudenlaiseksi valuutaksi tarkoitettua digitaalista järjestelmää nimeltään "bit gold", jota on laajalti pidetty yhtenä bitcoinin keskeisistä edeltäjistä. "Bit gold" -hanke ei koskaan toteutunut, mutta siinä on monia samankaltaisuuksia sittemmin lanseeratun bitcoinin kanssa. Szabo on yksi henkilöistä, joiden on toisinaan esitetty olleen bitcoinin kehittäneen Satoshi Nakamoto -nimimerkin taustalla. Hän on kiistänyt väitteen.
Tenzin Palmo

Jetsunma Tenzin Palmo (s. 1943) on bhikkhuni joka kuuluu tiibetinbuddhalaisuuden Kagyu -koulun Drukpa-linjaan. Hän on kirjailija, opettaja ja Dongyu Gatsal Lingin luostarin perustaja Himachal Pradeshissa, Intiassa. Hänet tunnetaan parhaiten yhtenä harvoista idässä koulutetuista länsimaisista joogeista, ja hän on asunut kaksitoista vuotta syrjäisessä luolassa Himalajalla, joista kolme vuotta tiukassa meditaatioretriitissä.
Vicki Mackenzie, joka kirjoitti hänestä kirjan "Cave in the Snow," kertoo, että kirjan kirjoittamiseen inspiroi Tenzin Palmon lausunto buddhalaiselle aikakauslehdelle: "Olen tehnyt lupauksen saavuttaa valaistumisen naismuodossa – riippumatta siitä, kuinka monta elämää se kestää".
Tuomas Suoniemi

Tuomas Suoniemi (s. 16. huhtikuuta 2006 Stavanger, Norja) on suomalainen jääkiekkoilija, joka edustaa SM-liigajoukkue Kiekko-Espoota. Hän on pelipaikaltaan oikea laitahyökkääjä, mutta Suoniemi osaa pelata myös keskellä.
Ura.
Seuraura.
Suoniemi syntyi Norjan Stavangerissa, jossa hänen isänsä Tomi loi tuolloin pelaajauraa. Suoniemi kasvoi kuitenkin Forssassa ja hän on Forssan Palloseuran kasvatti. Suoniemi siirtyi 15-vuotiaana Kiekko-Espooseen kaudeksi 2021–2022, jolloin hän teki U16 SM-sarjan runkosarjassa 38 ottelussa peräti tehot 59+61=120, joilla Suoniemi voitti sarjan piste- (Reijo Leppänen -palkinto) maali- (Keijo Kuusela -palkinto) ja syöttöpörssin. Hänet palkittiin U16 SM-sarjan parhaana pelaajana Teppo Numminen -palkinnolla ja parhaana hyökkäjänä Sami Kapanen -palkinnolla sekä valittiin ensimmäiseen tähdistökentälliseen. Kaudeksi 2022–2023 Suoniemi siirtyi Turun Palloseuran U20-joukkueeseen yhdessä maalivahti Petteri Rimpisen ja hyökkääjä Emil Hemmingin kanssa. Hän voitti kauden päätteeksi U20 SM-pronssia. Suoniemi pelasi noin puolet kaudestaan TPS:n U18-joukkueessa. 
Yhden TPS:ssä vietetyn kauden jälkeen Suoniemi teki kesäkuussa 2023 yhdessä maalivahti Petteri Rimpisen kanssa vuoden mittaiset Mestis-sopimukset Kiekko-Espoon kanssa. Hän pelasi kaudella 2023–2024 Mestiksessä neljä runkosarjaottelua tehden yhden maalin, mutta suurimman osan kaudestaan Suoniemi vietti kuitenkin seuran U20-joukkueessa. Toukokuussa 2024 Kiekko-Espoo tiedotti hänen jatkavan seurassa vuoden mittaisella sopimuksella, kun joukkue nostettiin kaudeksi 2024–2025 SM-liigaan. Hän aloitti kautensa U20-joukkueessa, jonka sisäisen piste-, maali- ja syöttöpörssin Suoniemi voitti tehoilla 15+31=46. Hän sijoittui koko U20 SM-sarjan pistepörssissä yhdeksänneksi. Suoniemi valittiin sarjan toiseen tähdistökentälliseen. Hän voitti kauden päätteeksi U20 SM-hopeaa. Suoniemi pelasi ensimmäisen ja kauden ainoaksi jääneen SM-liigaottelunsa 24. tammikuuta 2025 vieraissa Turun Palloseuraa vastaan. Hänet merkittiin Kiekko-Espoon 13. hyökkääjäksi. Suoniemi sai ottelussa jääaikaa 4.32 minuuttia ja hänelle merkittiin teholukema –1.
Maajoukkueura.
Suoniemi pelasi alle 18-vuotiaiden MM-kilpailuissa vuonna 2024, jolloin hän jakoi tehoilla 3+4=7 Suomen sisäisen pistepörssin voiton Konsta Heleniuksen kanssa. Suoniemi pelasi myös Hlinka Gretzky Cupissa vuonna 2023, jolloin hän jakoi tehoilla 4+5=9 joukkueen sisäisen piste-, maali- ja syöttöpörssin voiton Emil Hemmingin kanssa.
Suoniemi pelasi myös World U-17 Hockey Challengessa vuonna 2022, jolloin hän voitti pronssia. Yhteensä Suoniemi on pelannut kahdeksan nuorten ja 36 poikien maaottelua.
Muuta.
Suoniemi pelasi juniorina myös salibandya Forssan Suuppareissa. Hänen isänsä Tomi Suoniemi pelasi omalla urallaan hyökkääjänä 25 SM-liigaottelua Hämeenlinnan Pallokerhossa ja hän loi pääsarjauraa myös Norjassa.
Laura Thorn

Laura Thorn (s. 18. tammikuuta 2000, Luxemburg) on luxemburgilainen laulaja, multi-instrumentalisti ja musiikinopettaja. Hän edusti Luxemburgia kappaleellaan ”La poupée monte le son” vuoden 2025 Eurovision laulukilpailussa Baselissa.
Elämä ja ura.
Thorn on nuoresta iästä lähtien saanut koulutusta musiikin teoriassa, pianonsoitossa, sellonsoitossa, kosketinsoittimissa, kamarimusiikissa ja tanssissa. 5-vuotiaasta lähtien hän on myös esiintynyt lavalla ja osallistunut musiikkikilpailuihin. Hän suoritti maisterintutkinnon opinnot musiikin teoriassa, musiikkipedagogiikassa ja poplaulussa IMEP:ssä (Institut royal supérieur de musique et de pédagogie) Belgian Namurissa. Thorn työskentelee musiikinopettajana Esch-sur-Alzetten musiikkikonservatoriossa (, ).
Vuonna 2024 pariisilainen laulunteko- ja tuottajaduo, jonka muodostavat Julien Salvia ja Ludovic-Alexandre Vidal, pyysivät Thornia laulamaan heidän tekemällään kappaleella, jonka he halusivat lähettää Luxemburgin euroviisukarsintana toimivaan "Luxembourg Song Contest" -kilpailuun. Tämä johti yhteistyöhön, jonka seurauksena kehittyi kappale nimeltään ”La poupée monte le son”. Thorn ilmoittautui kyseisellä kappaleella "RTL Lëtzebuergin" haun kautta ehdokkaaksi "Luxembourg Song Contest 2025" -kilpailuun, ja 18. marraskuuta 2024 hänen ilmoitettiin olevan yksi seitsemästä kilpailijasta kyseisessä kilpailussa. Kilpailun finaali järjestettiin 25. tammikuuta 2025 Esch-sur-Alzetten "Rockhalissa". Thorn esiintyi kuudentena seitsemästä kilpailijasta. Kilpailussa Thorn sai täydet pisteet seitsemältä kahdeksasta ulkomaisesta ammattiraadista sekä toiseksi eniten ääniä yleisöltä ja voitti näin yhteistuloksen perusteella. Thorn edusti täten Luxemburgia vuoden 2025 Euroviisuissa Sveitsin Baselissa.
FCAA American Football

FCAA American Football on suomalainen FCAA:n järjestämä amerikkalaisen jalkapallon korkeakoulusarja. Amerikkalainen jalkapallo on FCAA:n toinen laji; ensimmäinen on jääkiekko FCAA Hockey -sarjassa.
Joulukuussa 2024 Suomen Amerikkalaisen Jalkapallon Liitto (SAJL) julkaisi tiedotteen, jossa se linjasi yhteistyöstä FCAA:n kanssa ja siitä, kuinka FCAA järjestäisi Amerikkalaisen jalkapallon korkeakoulusarjan vuonna 2025.
Sarjan ensimmäiselle kaudelle otettiin kaikki kahdeksan joukkuetta, jotka olivat pelanneet Amerikkalaisen jalkapallon korkeakoulusarjassa vuonna 2024.
Stokes

Stokes on muun muassa seuraavien henkilöiden sukunimi:
Kaj Nyman

Kaj-Erik ”Kaj” Nyman (s. 10. toukokuuta 1939 Helsinki) on suomalainen arkkitehti ja yhdyskuntasuunnittelun professori emeritus.
Henkilöhistoria.
Nymanin vanhemmat olivat lähetyssaarnaaja Arne Erik Nyman ja Vendla Margareta Andersson. Hänen puolisonsa 1962–1974 oli Gulvi Marianne Söderlöf. Nyman tuli ylioppilaaksi Vasa Svenska Lyceumista 1958 ja valmistui Teknillisestä korkeakoulusta arkkitehdiksi 1966 ja tekniikan lisensiaatiksi 1986. Filosofian tohtoriksi hän väitteli 1989 Tukholmassa.
Nyman oli Helsingin maalaiskunnan toimistoarkkitehti 1966–1967 ja kaavoitusarkkitehti 1967–1971 ja Pääkaupunkiseudun yhteistyövaltuuskunnan yhteistyösihteeri 1971–1978 ja osastopäällikkö 1978–1986. Suomen Akatemian nuorempi tutkija hän oli 1987–1989 ja Oulun yliopiston yhdyskuntasuunnittelun professori 1991–2002. Nymanilla on ollut myös useita asiantuntijatehtäviä ja hän on julkaissut sekä tutkimuksia että tietoteoksia ja saanut palkintoja arkkitehtuurikilpailuissa. Otto-Iivari Meurman -palkinnon hän sai 2019.
Monitoimikeitin

Monitoimikeitin on keittiöväline, jota voi käyttää monipuolisesti ruoanlaittoon. Monitoimikeittimet voidaan jakaa karkeasti eri tyyppeihin niiden päätoimintojen mukaan. Osa laitteista on kehittyneitä riisinkeittimien versioita, jotka soveltuvat myös muiden ruokien valmistukseen, kun taas toiset mallit ovat ensisijaisesti monitoimisia grillejä. Kehittyneimmät monitoimikeittimet yhdistävät useita eri keittiölaitteiden toimintoja ja voivat korvata perinteiset kattilat, paistinpannut, haudutuspadat, painekattilat ja muut höyrykypsentimet. Lisäksi niissä voi olla toiminnot Sous Vide-kypsennykseen ja jugurtin valmistukseen.
Monissa malleissa on valmiita ohjelmia eri ruokien valmistukseen, kuten puuron keittämiseen ja hillon valmistukseen. Uusimmissa malleissa voi olla mukana myös airfryer-toiminto. Käytön helppoutta lisää se, että useimpien monitoimikeittimien osat ja lisävarusteet ovat konepesun kestäviä.
Portugalin jalkapalloliitto

Portugalin jalkapalloliitto (, lyh. FPF) on jalkapallon lajiliitto Portugalissa. Portugalin jalkapalloliitto on perustettu 31. maaliskuuta 1914. Liitto hyväksyttiin Fifan täysjäseneksi vuonna 1923. Liiton presidenttinä on toiminut vuodesta 2011 lähtien Fernando Gomes ja pääsihteerinä vuodesta 2022 lähtien Teresa Romão.
Belgian kuninkaallinen jalkapalloliitto

Belgian kuninkaallinen jalkapalloliitto (, , , lyh. RBFA) on jalkapallon lajiliitto Belgiassa. Belgian kuninkaallinen jalkapalloliitto on perustettu 1. syyskuuta 1895. Liitto on yksi FIFA:n seitsemästä perustajajäsenestä vuodesta 1904 lähtien. Liiton presidenttinä on toiminut vuodesta 2023 lähtien Pascale Van Damme.
Tšekin jalkapalloliitto

Tšekin jalkapalloliitto (, lyh. FAČR) on jalkapallon lajiliitto Tšekissä. Tšekin jalkapalloliitto on perustettu 19. lokakuuta 1901. Liitto hyväksyttiin FIFA:n jäseneksi vuonna 1907. Liiton presidenttinä on toiminut vuodesta 2021 lähtien Petr Fousek ja pääsihteerinä vuodesta 2024 lähtien Martin Procházka.
Helleeninen jalkapalloliitto

Helleeninen jalkapalloliitto (, lyh. EPO) on jalkapallon lajiliitto Kreikassa. Helleeninen jalkapalloliitto on perustettu vuonna 1926. Liitto hyväksyttiin FIFA:n jäseneksi vuonna 1927. Liiton presidenttinä toimii Chrysóstomos ”Mákis” Gkagkátsis ja toimitusjohtajana Dómna Tsióni.
Sveitsin jalkapalloliitto

Sveitsin jalkapalloliitto (, , , lyh. ASF-SFV) on jalkapallon lajiliitto Sveitsissä. Sveitsin jalkapalloliitto on perustettu vuonna 1895. Liitto on yksi FIFA:n seitsemästä perustajajäsenestä vuodesta 1904 lähtien. Liiton presidenttinä on toiminut vuodesta 2019 lähtien Dominique Blanc ja pääsihteerinä vuodesta 2018 lähtien Robert Breiter.
Puolan jalkapalloliitto

Puolan jalkapalloliitto (, lyh. PZPN) on jalkapallon lajiliitto Puolassa. Puolan jalkapalloliitto on perustettu vuonna 1919. Liitosta tuli FIFA:n täysjäsen vuonna 1923. Liiton presidenttinä on toiminut vuodesta 2021 lähtien Cezary Kulesza ja pääsihteerinä vuodesta 2021 lähtien Łukasz Wachowski.
Israelin jalkapalloliitto

Israelin jalkapalloliitto () on jalkapallon lajiliitto Israelissa. Israelin jalkapalloliitto on perustettu vuonna 1928. Liitto on hyväksyttiin FIFA:n täysjäseneksi vuonna 1929. Liiton presidenttinä on toiminut vuodesta 2022 lähtien Moshe Zuares ja pääsihteerinä vuodesta 2023 lähtien Niv Goldstein.
Kyproksen jalkapalloliitto

Kyproksen jalkapalloliitto (, lyh. KOP) on jalkapallon lajiliitto Kyproksella. Kyproksen jalkapalloliitto on perustettu vuonna 1934. Liitosta tuli FIFA:n täysjäsen vuonna 1960.
Serbian jalkapalloliitto

Serbian jalkapalloliitto (, lyh. FSS) on jalkapallon lajiliitto Serbiassa. Serbian jalkapalloliitto on perustettu alunperin vuonna 1919 ja uudelleen vuonna 2006. Liitosta tuli FIFA:n täysjäsen vuonna 1921. Liiton presidenttinä on toiminut vuodesta 2023 lähtien Dragan Džajić ja pääsihteerinä vuodesta 2024 lähtien Branko Radujko.
Unkarin jalkapalloliitto

Unkarin jalkapalloliitto (, lyh. MLSZ) on jalkapallon lajiliitto Unkarissa. Unkarin jalkapalloliitto on perustettu vuonna 1901. Liitosta tuli FIFA:n täysjäsen vuonna 1906. Liiton presidenttinä on toiminut vuodesta 2010 lähtien Sándor Csányi ja pääsihteerinä vuodesta 2010 lähtien Márton Vági.
Slovakian jalkapalloliitto

Slovakian jalkapalloliitto (, lyh. SFZ) on jalkapallon lajiliitto Slovakiassa. Slovakian jalkapalloliitto on perustettu vuonna 1938. Liitosta tuli FIFA:n täysjäsen toisen maailmansodan aikana. Liiton presidenttinä on toiminut vuodesta 2010 lähtien Ján Kováčik ja pääsihteerinä vuodesta 2020 lähtien Peter Palenčík.
Romanian jalkapalloliitto

Romanian jalkapalloliitto (, lyh. FRF) on jalkapallon lajiliitto Romaniassa. Romanian ensimmäinen jalkapalloliitto on perustettu vuonna 1909. FRF on perustettu vuonna 1957. Liiton presidenttinä on toiminut vuodesta 2014 lähtien Răzvan Burleanu ja pääsihteerinä vuodesta 2015 lähtien Radu Visan.
Bulgarian jalkapalloliitto

Bulgarian jalkapalloliitto (, lyh. BFS) on jalkapallon lajiliitto Bulgariassa. Bulgarian jalkapalloliitto on perustettu vuonna 1923 ja liitosta tuli FIFA:n täysjäsen samana vuonna. Liiton presidenttinä on toiminut vuodesta 2024 lähtien Georgi Ivanov ja pääsihteerinä vuodesta 2024 lähtien Andrei Petrov.
Slovenian jalkapalloliitto

Slovenian jalkapalloliitto (, lyh. NZS) on jalkapallon lajiliitto Sloveniassa. Slovenian jalkapalloliitto on perustettu vuonna 1920. Liitosta tuli FIFA:n täysjäsen vuonna 1992. Liiton presidenttinä on toiminut vuodesta 2016 lähtien Radenko Mijatović ja pääsihteerinä vuodesta 2018 lähtien Martin Koželj.
Australian avoin tennisturnaus 2025

Australian avoin tennisturnaus 2025 pelattiin 12.–26. tammikuuta 2025 Melbournessa.
Loppuottelut.
Miesten kaksinpeli.
 Jannik Sinner – Alexander Zverev 6–3, 7–6 (4), 6–3 
Naisten kaksinpeli.
 Madison Keys – Aryna Sabalenka 6–3, 2–6, 7–5 
Miesten nelinpeli.
 Harri Heliövaara / Henry Patten – Simone Bolelli / Andrea Vavassori 6–7 (16), 7–6 (5), 6–3 
Naisten nelinpeli.
 Kateřina Siniaková / Taylor Townsend – Hsieh Su-wei / Jeļena Ostapenko 6–2, 6–7 (4), 6–3 
Sekanelinpeli.
 Olivia Gadecki / John Peers – Kimberly Birrell / John-Patrick Smith 3–6, 6–4, [10–6]
Prodigy Disc Pro Tour

Prodigy Disc Pro Tour on Suomen frisbeegolfliiton ja Prodigy Disc:sin järjestämä frisbeegolfin ammattilaiskiertue Suomessa. Kiertue koostuu osakilpailuista, joista pelaajat saavat kiertuepisteitä, joiden perusteella lopulliset sijoitukset jaetaan.
Vuonna 2025 kiertueen järjestämisvastuu siirtyi Natural Born Disc Golfer (NBDG) organisaatiolle Prodigy Europelta. Järjestäjän vaihtumisesta huolimatta Prodigy pysyi kiertueen pääsponsorina.
Moldovan jalkapalloliitto

Moldovan jalkapalloliitto (, lyh. FMF) on jalkapallon lajiliitto Moldovassa. Moldovan jalkapalloliitto on perustettu vuonna 1990. Liitosta tuli FIFA:n täysjäsen vuonna 1994. Liiton presidenttinä on toiminut vuodesta 2019 lähtien Leonid Oleinicenco ja pääsihteerinä vuodesta 2022 lähtien Serghei Butelschi.
Sam Malinski

Sam Malinski (s. 27. heinäkuuta 1998 Lakeville, Minnesota, Yhdysvallat) on yhdysvaltalainen jääkiekkoilija. Malinski edustaa NHL-joukkue Colorado Avalanchea. Hän on varaamaton pelaaja ja teki sopimuksen Avalanchen kanssa vapaana pelaajana maaliskuussa 2023. Ennen NHL-uraansa hän pelasi Cornellin yliopiston joukkueessa. Hänen pelipaikkansa on puolustaja ja hänen kätisyytensä on oikea. Malinski on pelannut 71 NHL:n runkosarjan ottelua. Näissä otteluissa hän on tehnyt neljä maalia ja 11 syöttöä eli yhteensä 15 tehopistettä. Tilastot päivitetty 27. tammikuuta 2025.
Irlannin jalkapalloliitto

Irlannin jalkapalloliitto (, , lyh. FAI) on jalkapallon lajiliitto Irlannissa. Irlannin jalkapalloliitto on perustettu vuonna 1921. Liitosta tuli FIFA:n täysjäsen vuonna 1923. Liiton presidenttinä on toiminut vuodesta 2023 lähtien Paul Cooke ja pääsihteerinä vuodesta 2024 lähtien David Courell.
Islannin jalkapalloliitto

Islannin jalkapalloliitto (, lyh. KSÍ) on jalkapallon lajiliitto Islannissa. Islannin jalkapalloliitto on perustettu vuonna 1947. Liitosta tuli FIFA:n täysjäsen samana vuonna. Liiton presidenttinä on toiminut vuodesta 2024 lähtien Þorvaldur Örlygsson ja pääsihteerinä vuodesta 2024 lähtien Eysteinn Pátur Larusson.
Armenian jalkapalloliitto

Armenian jalkapalloliitto (, lyh. FFA) on jalkapallon lajiliitto Armeniassa. Armenian jalkapalloliitto on perustettu vuonna 1992. Liitosta tuli FIFA:n täysjäsen samana vuonna. Liiton presidenttinä on toiminut vuodesta 2019 lähtien Armen Melikbekjan ja pääsihteerinä vuodesta 2020 lähtien Artur Azarjan.
Latvian jalkapalloliitto

Latvian jalkapalloliitto (, lyh. LFF) on jalkapallon lajiliitto Latviassa. Latvian jalkapalloliitto on perustettu vuonna 1921. Liitosta tuli FIFA:n täysjäsen ensimmäisen kerran vuonna 1922 ja uudelleen vuonna 1992. Liiton presidenttinä on toiminut vuodesta 2020 lähtien Vadims Ļašenko ja pääsihteerinä vuodesta 2021 lähtien Arturs Gaidels.
Kosovon jalkapalloliitto

Kosovon jalkapalloliitto (, lyh. FFK) on jalkapallon lajiliitto Kosovossa. Kosovon jalkapalloliitto on perustettu vuonna 1946 ja uudelleen vuonna 1991. Liitosta tuli FIFA:n täysjäsen vuonna 2016. Liiton presidenttinä on toiminut vuodesta 2018 lähtien Agim Ademi ja pääsihteerinä vuodesta 2023 lähtien Markus Weidner.
Bosnia ja Hertsegovinan jalkapalloliitto

Bosnia ja Hertsegovinan jalkapalloliitto (, lyh. NFSBiH) on jalkapallon lajiliitto Bosnia ja Hertsegovinassa. Bosnia ja Hertsegovinan jalkapalloliitto on perustettu vuonna 1920 ja uudelleen vuonna 1992. Liitosta tuli FIFA:n täysjäsen vuonna 1996. Liiton presidenttinä on toiminut vuodesta 2021 lähtien Vico Zeljković ja pääsihteerinä vuodesta 2019 lähtien Adnan Džemidžić.
Kazakstanin jalkapalloliitto

Kazakstanin jalkapalloliitto (, , lyh. QFF) on jalkapallon lajiliitto Kazakstanissa. Kazakstanin jalkapalloliitto on perustettu vuonna 1914 ja uudelleen vuonna 1992. Liitosta tuli FIFA:n täysjäsen vuonna 1994. Liiton presidenttinä on toiminut vuodesta 2024 lähtien Marat Omarov ja pääsihteerinä vuodesta 2024 lähtien Sayan Khamitzhanov.
Spontaanisuus

Spontaanisuus voi tarkoittaa seuraavia asioita:
Albanian jalkapalloliitto

Albanian jalkapalloliitto (, lyh. FSHF) on jalkapallon lajiliitto Albaniassa. Albanian jalkapalloliitto on perustettu vuonna 1930. Liitosta tuli FIFA:n täysjäsen vuonna 1932. Liiton presidenttinä on toiminut vuodesta 2002 lähtien Armand Duka ja pääsihteerinä vuodesta 2012 lähtien Ilir Shulku.
Valko-Venäjän jalkapalloliitto

Valko-Venäjän jalkapalloliitto (, lyh. BFF) on jalkapallon lajiliitto Valko-Venäjällä. Valko-Venäjän jalkapalloliitto on perustettu vuonna 1989. Liitosta tuli FIFA:n täysjäsen vuonna 1992. Liiton presidenttinä on toiminut vuodesta 2023 lähtien Mikalai Šarsnjou ja pääsihteerinä vuodesta 2019 lähtien Sjarhei Žardzetski.
Liettuan jalkapalloliitto

Liettuan jalkapalloliitto (, lyh. LFF) on jalkapallon lajiliitto Liettuassa. Liettuan jalkapalloliitto on perustettu vuonna 1922. Liitosta tuli FIFA:n täysjäsen vuonna 1923. Liiton presidenttinä on toiminut vuodesta 2023 lähtien Edgaras Stankevičius.
Viron jalkapalloliitto

Viron jalkapalloliitto (, lyh. EJL) on jalkapallon lajiliitto Virossa. Viron jalkapalloliitto on perustettu vuonna 1921. Liitosta tuli FIFA:n täysjäsen vuonna 1923. Liiton presidenttinä on toiminut vuodesta 2007 lähtien Aivar Pohlak ja pääsihteerinä vuodesta 2012 lähtien Anne Rei.
Färsaarten jalkapalloliitto

Färsaarten jalkapalloliitto (, lyh. FSF) on jalkapallon lajiliitto Färsaarilla. Färsaarten jalkapalloliitto on perustettu vuonna 1979. Liitosta tuli FIFA:n täysjäsen vuonna 1988. Liiton presidenttinä on toiminut vuodesta 2010 lähtien Christian Andreasen ja pääsihteerinä vuodesta 2023 lähtien Kristin Dam Ziska.
Andorran jalkapalloliitto

Andorran jalkapalloliitto (, lyh. FAF) on jalkapallon lajiliitto Andorrassa. Andorran jalkapalloliitto on perustettu vuonna 1994. Liitosta tuli FIFA:n täysjäsen vuonna 1996. Liiton presidenttinä on toiminut vuodesta 2019 lähtien Felix Álvarez ja pääsihteerinä vuodesta 2020 lähtien David Rodrigo Lo.
Georgian jalkapalloliitto

Georgian jalkapalloliitto (, "sakartvelos pekhburtis pederatsia", lyh. GFF) on jalkapallon lajiliitto Georgiassa. Georgian jalkapalloliitto on perustettu vuonna ensimmäisen kerran vuonna 1930 ja uudelleen vuonna 1990. Liitosta tuli FIFA:n täysjäsen vuonna 1992. Liiton presidenttinä on toiminut vuodesta 2015 lähtien Levan Kobiašvili ja pääsihteerinä vuodesta 2015 lähtien Davit Mudžiri.
Liechtensteinin jalkapalloliitto

Liechtensteinin jalkapalloliitto (, lyh. LFA) on jalkapallon lajiliitto Liechtensteinissa. Liechtensteinin jalkapalloliitto on perustettu vuonna 1934. Liitosta tuli FIFA:n täysjäsen vuonna 1974. Liiton presidenttinä on toiminut vuodesta 2015 lähtien Hugo Quaderer ja pääsihteerinä vuodesta 2018 lähtien Peter Jehle .
Luxemburgin jalkapalloliitto

Luxemburgin jalkapalloliitto (, , , lyh. FLF) on jalkapallon lajiliitto Luxemburgissa. Luxemburgin jalkapalloliitto on perustettu vuonna 1908. Liitosta tuli FIFA:n täysjäsen vuonna 1910. Liiton presidenttinä on toiminut vuodesta 2004 lähtien Paul Philipp ja pääsihteerinä vuodesta 1990 lähtien Joël Wolff.
Maltan jalkapalloliitto

Maltan jalkapalloliitto (, lyh. MFA) on jalkapallon lajiliitto Maltalla. Maltan jalkapalloliitto on perustettu vuonna 1900. Liitosta tuli FIFA:n täysjäsen vuonna 1959. Liiton presidenttinä on toiminut vuodesta 2019 lähtien Bjorn Vassallo ja pääsihteerinä vuodesta 2025 lähtien Maria Azzopardi.
Montenegron jalkapalloliitto

Montenegron jalkapalloliitto (, lyh. FSCG) on jalkapallon lajiliitto Montenegrossa. Montenegron jalkapalloliitto on perustettu vuonna 1931. Liitosta tuli FIFA:n täysjäsen vuonna 2007. Liiton presidenttinä on toiminut vuodesta 2004 lähtien Dejan Savićević ja pääsihteerinä vuodesta 2001 lähtien Momir Djurdjevac.
Dikrotofossi

Dikrotofossi (C8H16PNO5) on organofosfaatteihin kuuluva orgaaninen yhdiste. Yhdistettä käytetään maataloudessa hyönteis- ja punkkimyrkkynä.
Ominaisuudet, valmistus ja käyttö.
Huoneenlämpötilassa dikrotofossi on kellertävää nestettä ja tekniset laadut ovat usein ruskeita. Yhdiste liukenee erittäin hyvin veteen, etanoliin ja asetoniin sekä hieman heikommin esimerkiksi ksyleeniin. Monokrotofossin vaikutukset perustuvat asetyylikoliiniesteraasientsyymin toiminnan estoon, ja se tehoaa useita hyönteisiä ja punkkeja vastaan. Aine on myrkyllistä myös ihmiselle, ja altistumisesta voi seurata huonovointisuutta, pääkipua ja lihaskouristuksia.
Dikrotofossia valmistetaan klooraamalla N,N-dimetyyliasetoasetamidia ja seuraava vaihe on Perkow-reaktio trimetyylifosfiitin kanssa.
Dikrotofossia käytetään hyönteisten ja punkkien torjuntaan muun muassa kasvis-, hedelmä-, vilja- ja tupakkaviljelmillä. Yhdiste on hyväksytty käytettäväksi muun muassa useassa Etelä- ja Kaakkois-Aasian maissa sekä rajoitetusti Yhdysvalloissa. Euroopan unionin alueella aineen käyttö on ollut kiellettyä vuodesta 2002 alkaen.
Pohjois-Makedonian jalkapalloliitto

Pohjois-Makedonian jalkapalloliitto (, lyh. FFM) on jalkapallon lajiliitto Pohjois-Makedoniassa. Pohjois-Makedonian jalkapalloliitto on perustettu vuonna 1949. Liitosta tuli FIFA:n täysjäsen vuonna 1994. Liiton presidenttinä on toiminut vuodesta 2024 lähtien Masar Omeragić ja pääsihteerinä vuodesta 2023 lähtien Natalia Ilievska Božinovska.
Mantsurianaprikoosi

Mantsurianaprikoosi ("Prunus mandshurica") on tuomien sukuun kuuluva kesävihanta puu. Se on kotoisin Koillis-Kiinasta, Koreasta ja Mantšuriasta. Laji on kylmänkestävä mutta erittäin altis luumun rokkovirukselle.
Ulkonäkö ja koko.
Mantsurianaprikoosi on 10 metriä korkeaksi kasvava, leveälehtinen ja kausivihanta puu. Sen sisäkuori on punainen ja ulkokuori musta. Lehdet ovat soikeita, kärjestään teräväkärkisiä ja sahalaitaisia. Lehtiruoti on noin 3 cm pitkä. Kukat ilmestyvät keväällä ennen lehtien puhkeamista ja ovat valkoisia tai vaaleanpunaisia. 3 cm. kokoisia hedelmiä muodostuu loppukesällä, ja ne ovat keltaisia, joissa on punaisia laikkuja. Syksyllä lehdet muuttuvat kullanoransseiksi.
Levinneisyys.
Mantsurianaprikoosi on kotoperäinen Koillis-Aasiassa, erityisesti Kiinan, Korean ja Mantsurian alueilla. Se viihtyy parhaiten savipitoisessa maaperässä ja kestää hyvin kylmiä ilmastoja.
Käyttö.
Matsurianaprikoosin hedelmä on syötävä. Sen makeanhappamat hedelmät soveltuvat säilöttäväksi. Mantsurianaprikoosin siemenistä saatavaa öljyä on tutkittu biodieselin lähteenä. Sitä käytetään myös kosmetiikassa, kuten saippuoissa ja kylmävoiteissa. Siemenet sisältävät antimikrobista fytokemikaalia, floretinia. Perinteisessä kiinalaisessa lääketieteessä kuivattuja siemeniä on käytetty astman ja ummetuksen hoitoon.
Mantsurianaprikoosi saattaa menestyä Etelä-Suomessa. Sen USDA-luokitus on vyöhykkeellä 3.
Nimet eri kielissä.
Kiinalaisessa nimistössä mantsurianaprikoosia kutsutaan Koillis-Kiinan aprikoosiksi (东北杏, dōngběi xìng) tai Liaoningin aprikoosiksi (辽杏, liáo xìng). Koreassa sitä kutsutaan nimellä gaesalgu-namu (개살구나무).
San Marinon jalkapalloliitto

San Marinon jalkapalloliitto (, lyh. FSGC) on jalkapallon lajiliitto San Marinossa. San Marinon jalkapalloliitto on perustettu vuonna 1931. Liitosta tuli FIFA:n täysjäsen vuonna 1988. Liiton presidenttinä on toiminut vuodesta 2017 lähtien Marco Tura ja pääsihteerinä vuodesta 2017 lähtien Luigi Zafferani.
Kakata

Kakata on kaupunki Liberiassa. Se sijaitsee pääkaupunki Monroviasta Gbarngaan johtavan tien varrella. Vuonna 2008 Kakatassa oli noin 34500 asukasta.
Kakatassa sijaitsee kaksi instituuttia sekä useita kirkon ylläpitämiä oppilaitoksia. Kaupungin teollisuudessa merkittäviä ovat kumintuotanto sekä timantit, joiden lisäksi kaupungin läheltä on löydetty baryyttiesiintymiä. Taloudellisesti merkittävää on myös riisin omavaraisviljely.
Park Hae-soo

Park Hae-soo on korealainen näyttelijä. Hänet tunnetaan maailmanlaajuisesti parhaiten Cho sang woon esittämisestä Netflixin hittisarjan "Squid Game" ensimmäisellä kaudella, mikä toi hänet ehdolle Primetime Emmy -palkinnon saajaksi draamasarjan erinomaisesta sivuosasta.
La poupée monte le son

La poupée monte le son () on luxemburgilaisen laulajan Laura Thornin esittämä kappale, joka julkaistiin 20. joulukuuta 2024. Thorn voitti kappaleella Luxemburgin vuoden 2025 euroviisukarsinnan "Luxembourg Song Contest 2025" -kilpailun ja edusti Luxemburgia vuoden 2025 Eurovision laulukilpailussa.
Kappale eteni jatkoon toisesta semifinaalista, kun se sai 62 pistettä ja sijoittui seitsemänneksi. Finaalissa kappale sai 23 ammattiraatipistettä ja 24 yleisöpistettä, mitkä nostivat sen kokonaisuudessaan 22. sijalle.
Terry McLaurin

Terry McLaurin (s. 15. syyskuuta 1995 Indianapolis, Indiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. McLaurin edustaa NFL-joukkue Washington Commandersia. Hän on edustanut myös sitä edeltäviä Washington Redskinsin ja Washington Football Teamin joukkueita. Ennen NFL-uraansa hän pelasi Ohion osavaltionyliopiston joukkueessa. Redskins varasi hänet kolmannella kierroksella 76. varausvuorolla . Kesäkuussa 2019 McLaurin teki McLaurin teki Redskinsin kanssa nelivuotisen tulokassopimuksen. Kesäkuussa 2022 McLaurin teki Commandersin kanssa kolmivuotisen ja yhteensä 71 miljoonan dollarin arvoisen jatkosopimuksen. Kausilla 2022 ja 2024 McLaurin valittiin Pro Bowl-tähdistöotteluun. Kaudella 2024 hänet valittiin myös toiseen All Pro-tähdistöjoukkueeseen. McLaurin on pelannut 97 NFL:n runkosarjan ottelua. Näissä otteluissa hänellä on 460 kiinniottoa, 6 379 kiinniottojaardia ja 38 kiinniotolla tehtyä touchdownia. Hän on edennyt juoksemalla 73 jaardia ja rähmännyt pallon kolme kertaa. McLaurin on pelannut neljä NFL:n pudotuspelien ottelua. Näissä otteluissa hänellä on 30 kiinniottoa, 302 kiinniottojaardia ja kolme kiinniotolla tehtyä touchdownia. Tilastot päivitetty kauden 2024 jälkeen.
Tango pelargonia

Tango pelargonia on suomalainen tangokappale, jonka sävelsi, sanoitti ja levytti Kari Kuuva vuonna 1964. Kappale oli ilmestyessään myyntimenestys ja piti hallussaan Suomen singlelistan ykkössijaa kolmen kuukauden ajan alkuvuodesta 1965.
Kari Kuuva kertoi myöhemmin "Tango pelargonian" syntyneen 20 minuutissa hänen kuunneltuaan suuren määrän tangolevyjä ystäviensä Eero ja Jussi Raittisen kanssa. Kuuva tarjosi kappaletta ensimmäiseksi Musiikki Fazerin tuotantopäällikölle Toivo Kärjelle, joka torjui sen. Scandia-Musiikin Jaakko Salo puolestaan innostui "Tango pelargoniasta" välittömästi. Sen ovat myöhemmin levyttäneet muun muassa Eino Virtanen, Kalevi Nyqvist, Solistiyhtye Suomi ja Petri Hervanto.
Kuuva sävelsi "Tango pelargonian" alkuaan parodiaksi ja jäljitteli tulkinnassaan häntä ennen samassa studiossa levyttänyttä Olavi Virtaa. Kappaleen menestys perustui kuitenkin siihen, että ainakin osa suomalaisesta tangoyleisöstä otti sen vakavissaan. Kuuva nimesi suurimmaksi "Tango pelargonian" innoittajaksi Pentti Viherluodon säveltämän ja Veikko Tuomen levyttämän tangon "Musta ruusu". Hieman myöhemmin samaa tangoparodioiden sarjaa jatkoi Martti Innanen omalla kappaleellaan "Elsa, kohtalon lapsi".
Westport (Connecticut)

Westport on kunta ("town") Connecticutissa Yhdysvalloissa. Sen elinkeinoja on muun muassa rahoitusala. Westportin halki virtaa Saugatuck-joki.
Maantiede.
Westport sijaitsee Connecticutin lounaisosassa noin 72 kilometriä New Yorkista koilliseen. Maanteitse etäisyys on noin 85 kilometriä.
Historia.
Nykyisen Westportin alueella oli asuttu jo tuhansia vuosia ennen eurooppalaisten saapumista 1600-luvulla. Westportin ensimmäiset eurooppalaiset asukkaat olivat maanviljelijöitä. He kutsuivat aluetta nimellä Green’s Farm. Paikkakunnasta tehtiin kaupunki vuonna 1835. Westportista kehkeytyi vähitellen vilkas laivaliikenteen ja sipulin kasvatuksen keskus. 1900-luvulle tultaessa kaupungin monipuolinen taideyhteisö houkutteli kirjailijoita ja muusikoita. Vuosisadan loppua kohden siitä kehittyi New Yorkin korkeatasoinen esikaupunki.
Talous ja liikenne.
Westportin merkittäviä työllistäjiä ovat tiedonvälitys, taidealat ja rahoitusala. Westportin rautatieasemat ovat Westport station ja Green's Farms station. Keskeinen maantieliikenteen yhteys on Interstate 95.
Richard Schueler

Richard James Schueler (myös "Richard Heart"; s. 1979) on yhdysvaltalainen kryptovaluuttamiljonääri, joka muun muassa perusti Hex-kryptovaluutan. Häntä on tutkittu epäillyistä petosrikoksista Yhdysvalloissa ja Suomessa.
Yhdysvaltain arvopaperi- ja pörssikomission mukaan Schueler alkoi markkinoida omaa Hex-kryptovaluuttansa vuonna 2018 tapana tehdä ihmisistä rikkaita. Hän alkoi kehittää myös PulseChain-kryptovaluuttaverkostoa ja PulseX-kryptovaluuttavaihtoalustaa, joista molempiin liittyi oma natiivitoken. Heinäkuussa 2023 Yhdysvaltain arvopaperi- ja pörssikomissio kertoi syyttävänsä Schueleria yli miljardin dollarin laittomasta keräyksestä rekisteröimättömien kryptovaluuttojen tarjoustensa kautta. Häntä kerrottiin epäiltävän myös 12,1 miljoonan dollarin huijaamisesta sijoittajilta omiin ylellisyystuotteiden hankintoihinsa.
Toiminta Suomessa.
Schueler oli vuonna 2022 yksi suurituloisimmista henkilöistä Suomessa. Hänellä oli tuolloin julkisten verotietojen mukaan yli 15 miljoonaa euroa pääomatuloja. 13. syyskuuta 2024 Helsingin käräjäoikeus vangitsi Schuelerin poissaolevana epäiltynä törkeästä veropetoksesta ja pahoinpitelystä. Epäillyn pahoinpitelyn uhri oli 16-vuotias. Schuelerin epäiltiin jättäneen satojen miljoonien eurojen arvosta ansiotuloja maksamatta Suomeen. Tutkinnan aloittamisen jälkeen kävi ilmi, että Schueler oli poistunut Suomesta. Hänet lisättiin Europolin etsintäkuulutettujen listalle.
Myös Schueleriin Suomessa kohdistuvien rikosepäilyjen kerrottiin liittyvän kryptovaluuttojen liikkeellelaskuun ja markkinointiin sijoittajille.